 NACRT

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 350-02/20-01/03

URBROJ: 2186/012-03/01-20-1

Ivanec, svibanj 2020.

Na temelju članka 86., 113. i 198. Zakona o prostornom uređenju („Narodne novine“ br. 153/13, 65/17, 114/18, 39/19), te članka 35. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 – Pročišćeni tekst, 13/18, 8/20), Gradsko vijeće Grada Ivanca na . sjednici održanoj . 2020. godine, donosi

**O D L U K U**

**o izradi Urbanističkog plana uređenja groblja Margečan**

**Članak 1.**

Donosi se Odluka o izradi Urbanističkog plana uređenja groblja Margečan (u daljnjem tekstu: Plan).

**Članak 2.**

Odlukom se utvrđuje prava osnova za izradu i donošenje Plana, razlozi za donošenje Plana, obuhvat Plana, sažetu ocjenu stanja u obuhvatu Plana, ciljevi i programska polazišta Plana, popis dokumenata u skladu s kojima se utvrđuju zahtjevi za izradu Plana, način pribavljanja stručnih rješenja Plana, popis javnopravnih tijela koja daju zahtjeve za izradu Plana iz područja svog djelokruga te drugih sudionika korisnika prostora koji trebaju sudjelovati u izradi Plana, rokovi za izradu Plana te izvori financiranja.

**I. PRAVNA OSNOVA ZA IZRADU I DONOŠENJE URBANISTIČKOG PLANA UREĐENJA GROBLJA MARGEČAN**

**Članak 3.**

Izrada i donošenje Urbanističkog plana uređenja groblja Margečan temelji se na odredbi članka 86. Zakona o prostornom uređenju (''Narodne novine'' 153/13, 65/17, 114/18, 39/19).

Urbanistički plan uređenja groblja Margečan, jednako tako, izrađuju se i u skladu s Pravilnikom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (''Narodne novine'' 106/98, 39/04, 45/04- ispravak i 163/04).

U prethodnom postupku prije donošenja ove Odluke pribavljeno je mišljenje Upravnog odjela za prostorno uređenje, graditeljstvo i zaštitu okoliša Varaždinske županije, sukladno čl. 86. st. 3. Zakona o prostornom uređenju (KLASA: ---, URBROJ: --- od --- 2020. godine), kojim je procijenjeno da nije potrebno provesti postupak strateške procjene ili postupak ocjene o potrebi strateške procjene utjecaja na okoliš Urbanističkog plana uređenja groblja Margečan.

**II. RAZLOZI ZA IZRADU URBANISTIČKOG PLANA UREĐENJA GROBLJA MARGEČAN**

**Članak 4.**

Razlozi za izradu i donošenje Urbanističkog plana uređenja groblja Margečan su:

- zbog nedovoljnog prostora za ukop pokojnika potrebno je za naredno razdoblje osigurati planske i prostorne preduvjete za izgradnju novih ukopnih mjesta i drugih potrebnih sadržaja, uz uklapanje planirane nove cjeline groblja u okolni prostor.

**III. OBUHVAT URBANISTIČKOG PLANA UREĐENJA GROBLJA MARGEČAN**

**Članak 5.**

Prostorni obuhvat Urbanističkog plana uređenja groblja Margečan odnosi se na površinu određenu za groblje Margečan važećim Prostornim planom uređenja Ivanca (Službeni vjesnik Varaždinske županije br. 6/01, 2/08, 24/12, 32/14, 43/14 - Pročišćeni tekst, 27/16, 32/16 - Pročišćeni tekst, 40/16 – Ispravak, 75/18, 90/18 – pročišćeni tekst, 83/19, 8/20 – pročišćeni tekst).

**IV. OCJENA STANJA U OBUHVATU URBANISTIČKOG PLANA UREĐENJA GROBLJA MARGEČAN**

**Članak 6.**

Groblje Margečan nalazi se u naselju Osečka, a pripada župi Margečan, zbog čega i nosi ovaj naziv.

Postojeće groblje nalazi se sjeverno od županijske ceste ŽC 2105, sa zapadne strane omeđeno sa šumskim kompleksom, a prostor za širenje groblja nalazi se sjeverno i istočno od postojećeg groblja.

vrhom brijega prolazi cesta (javna prometnica), koja ga dijeli na istočni i zapadni dio.

Na prostoru postojećeg groblja, u središnjem dijelu nalazi se mrtvačnica, a samo groblje je ograđeno ogradom, a trenutno je glavni pristup sa županijske ceste, dok je pristup moguć i sa sjeverne strane putem nerazvrstane ceste.

Veći dio obuhvata je poljoprivredno i šumsko zemljište, sa padom na jug, istok i zapad. Uz istočni rub postojećeg groblja nalazi se vodotok koji presijeca površinu planiranu za groblje. Na prostoru sjeverno od postojećeg groblja, padina koja se spušta na jug pokazuje se kao potencijalno pogodna za proširenje groblje, uz poduzimanje zahvata kako bi se stabilizirala padina od mogućeg klizanja zemljišta, obzirom da se radi o zemljištu na kojem su u prethodnom razdoblju izvođeni manji zahvati na sanaciji klizanja terena.

Kako je u tijeku izrada projektne dokumentacije za trajnu stabilizaciju ove padine, a mogućnosti širenja groblja su sužene na ovu padinu koja je u vlasništvu Grada Ivanca te na područje istočno od vodotoka, za koje je utvrđena visoka razina podzemnih voda radi čega je nepogodna za uređenje groblja i ukop, potrebno je planski obraditi ovo područje i omogućiti daljnji ukop na groblju Margečan.

**V. CILJEVI I PROGRAMSKA POLAZIŠTA URBANISTIČKOG PLANA UREĐENJA GROBLJA MARGEČAN**

**Članak 7.**

Ciljevi UPU groblja Margečan su:

* osiguranje prostornih preduvjeta za izgradnju novih grobnih mjesta i drugih potrebnih pratećih sadržaja, prometne i komunalne infrastrukture, prema standardima utvrđenim posebnim propisima za mala groblja i opremanje pripadajućom grobnom infrastrukturom (vodoopskrba, odvodnja i rasvjeta)
* ambijentalno oblikovanje groblja kao zelene parkovne površine kvalitetnim parkovno‐ pejsažnim rješenjima
* kvalitetno funkcionalno i oblikovno povezivanje postojećeg groblja i prostora za proširenje groblja u obuhvatu Plana s planiranim novim sadržajima
* na temelju analize šireg prostora, njegove kvalitete i prostornih posebnosti planirano proširenje treba odgovarajuće uklopiti u ambijentalne karakteristike prostora i dodati mu simboličko i identifikacijsko značenje
* pri utvrđivanju rasporeda novih grobnih polja kao i ostalih grobnih sadržaja potrebno je Planom omogućiti faznu i/ili etapnu realizaciju zahvata u prostoru, u ovisnosti o mogućnostima rješavanja imovinsko‐pravnih odnosa i potreba.

Sve navedeno ispitat će se u postupku izrade Plana

Programska polazišta UPU groblje Margečan trebaju biti sukladni:

* Strategiji i programu prostornog uređenja Republike Hrvatske,
* Prostornom planu Varaždinske županije,
* Prostornom planu uređenja Grada Ivanca,
* utemeljenim zahtjevima i primjedbama tijela i osoba određenim posebnim propisima.

**VI. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PLANA**

**Članak 8.**

Za izradu UPU groblje Margečan nije utvrđena potreba izrade sektorskih strategija, planova, studija. U izradi Plana koristiti će se postojeće geodetske i katastarske podloge koje su korištene kod izrade zadnjih Izmjena i dopuna UPU Ivanca kao i raspoložive digitalne ortofoto karte mjerila 1:5000 za područje Grada Ivanca. Osim navedenog u izradi Plana koristiti će se sva raspoloživa dokumentacija prostora koju iz područja svog djelovanja osiguravaju javnopravna tijela.

**VII. NAČIN PRIBAVLJANJA STRUČNIH RJEŠENJA URBANISTIČKOG PLANA**

**Članak 9.**

Stručno rješenje izraditi će ovlašteni stručni izrađivač, u suradnji s nositeljem izrade – Upravnim odjelom za urbanizam, komunalne poslove i zaštitu okoliša Grada Ivanca.

**VIII. POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PLANA**

**Članak 10.**

1. Tijela koja daju zahtjeve iz svog djelokruga i koja u postupku izrade i donošenje Izmjena i dopuna Plana, osim na temelju čl. 101. st. 1. Zakona o prostornom uređenju, daju mišljenja ili suglasnosti i na temelju posebnih propisa:
2. MINISTARSTVO KULTURE, Uprava za zaštitu kulturne baštine, Konzervatorski odjel u Varaždinu, Gundulićeva 2, 42 000 Varaždin)
3. MINISTARSTVO POLJOPRIVREDE: Uprava poljoprivrede i prehrambene industrije, Planinska ul. 2a, 10000 Zagreb c) Uprava za veterinarstvo i sigurnost hrane, Planinska ul. 2a, 10000 Zagreb)
4. HRVATSKE VODE, Vodnogospodarski odjel za Muru i Gornju Dravu, Međimurska 26 b, Varaždin
5. HRVATSKA REGULATORNA AGENCIJA ZA MREŽNE DJELATNOSTI, (HAKOM), Ul. Roberta Frangeša Mihanovića 9, 10 110 Zagreb
6. DRŽAVNA UPRAVA ZA ZAŠTITU I SPAŠAVANJE, Područni ured za zaštitu i spašavanje Varaždin, Odjel za zaštitu i spašavanje, Kratka 1, 42 000 Varaždin
7. MINISTARSTVO DRŽAVNE IMOVINE, Dežmanova ulica 10, 10000 Zagreb
8. MINISTARSTVO OBRANE, Uprava za materijalne resurse, Zagreb, Trg kralja Petra Krešimira IV 1, Sektor za nekretnine, graditeljstvo i zaštitu okoliša, Služba za graditeljstvo i zaštitu okoliša
9. Tijela i osobe od kojih će se tražiti zahtjevi (podaci, planske smjernice, dokumenti i dr.), a za koja posebnim propisima nije propisana obveza pribavljanja mišljenja ili suglasnosti u postupku izrade izmjena i donošenja Izmjena i dopuna Plana, već davanje mišljenja u javnoj raspravi na temelju članka čl. 101. st. 1. Zakona o prostornom uređenju:
10. MUP, Policijska uprava Varaždinska, Ivana Milčetića 10, Varaždin
11. HRVATSKE VODE, VGI za mali sliv »Plitvica Bednja«, Međimurska 26, Varaždin
12. Hrvatski operator prijenosnog sustava d.o.o. (HOPS), Sektor za izgradnju i investicije, Zagreb, Kupska 4
13. HEP - ODS d.o.o. Elektra Varaždin, Kratka 3, Varaždin
14. ODAŠILJAČI I VEZE d.o.o, Zagreb, Ulica grada Vukovara 269 d
15. IVKOM d.d. Margečan, Vladimira Nazora 96 b, 42240 Ivanec
16. IVKOM-VODE d.o.o. Margečan, Vladimira Nazora 96 b, 42240 Ivanec
17. IVKOM-PLIN d.o.o. Margečan, Vladimira Nazora 96 b, 42240 Ivanec
18. ŽUPANIJSKA UPRAVA ZA CESTE, Gajeva 2, 42000 Varaždin
19. VARKOM d.d, Trg bana Jelačića 15, Varaždin
20. HRVATSKE ŠUME d.o.o, Uprava šuma podružnica Koprivnica, I. Meštrovića 28, 48000 Koprivnica
21. JAVNA USTANOVA ZA UPRAVLJANJE ZAŠTIĆENIM PRIRODNIM VRIJEDNOSTIMA NA PODRUČJU VARAŽDINSKE ŽUPANIJE, Varaždin, Kratka 1
22. Upravna tijela Varaždinske županije:

a) Upravni odjel za gospodarstvo, regionalni razvoj i europske integracije, Franjevački trg 7, Varaždin

b) Upravni odjel za prostorno uređenje, graditeljstvo i zaštitu okoliša, Franjevački trg 7, Varaždin

1. Županijski zavod za prostorno uređenje Varaždinske županije, Mali plac 1a, Varaždin

Ako se tijekom izrade Plana ukaže potreba, u postupak izrade uključiti će se i drugi sudionici.

**IX. ROK ZA IZRADU URBANISTIČKOG PLANA UREĐENJA GROBLJA MARGEČAN ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU URBANISTIČKOG PLANA UREĐENJA GROBLJA MARGEČAN OD STRANE TIJELA I OSOBA ODREĐENIH POSEBNIM PROPISIMA**

**Članak 11.**

Utvrđuje se sljedeći osnovni tijek aktivnosti u izradi i donošenju UPU groblja Margečan nakon objave i stupanja na snagu ove Odluke:

* Poziv na dostavu zahtjeva uputit će se danom stupanja na snagu Odluke, a rok dostave zahtjeva za izradu Plana je 20 dana od dana zaprimanja Odluke s pozivom na dostavu zahtjeva.
* Nositelj izrade dostavlja Odluku Hrvatskom zavodu za prostorni razvoj.
* Nositelj izrade obavještava javnost o početku izrade Plana na mrežnoj stranici Grada Ivanca i kroz informacijski sustav putem Hrvatskog zavoda za prostorni razvoj.
* Nacrt prijedloga Plana izradit će stručni izrađivač u roku od 60 dana od isteka roka za dostavu zahtjeva iz stavka 1. ovog članka.
* Prijedlog Plana za javnu raspravu utvrđuje gradonačelnik.
* Javna rasprava o Prijedlogu Plana objavit će se u dnevnom tisku i na mrežnim stranicama Grada Ivanca i nadležnog ministarstva, najmanje 8 dana prije početka javne rasprave.
* Trajanje javnog uvida u Prijedlog Plana i rok za dostavu mišljenja, prijedloga i primjedbi na Prijedlog Plana određuje se u trajanju od 30 dana od dana početka javne rasprave. Za vrijeme trajanja javnog uvida, o Prijedlogu Plana nositelj izrade organizira javno izlaganje.
* Odgovorni voditelj u suradnji s nositeljem izrade obradit će sva mišljenja, prijedloge i primjedbe iznesene u javnoj raspravi te će pripremiti izvješće o javnoj raspravi u roku od 15 dana od dana isteka javne rasprave. Stručni izrađivač u suradnji s nositeljem izrade izradit će Nacrt konačnog prijedloga Plana nakon što je provedena javna rasprava i izrađeno izvješće o javnoj raspravi.
* Nacrt konačnog prijedloga Plana dostavlja se zajedno s izvješćem o javnoj raspravi gradonačelniku Grada Ivanca na utvrđivanje.
* Gradonačelnik Grada Ivanca razmotrit će i odlučiti o utvrđivanju Konačnog prijedloga Plana u roku od 8 dana od dana zaprimanja Nacrta konačnog prijedloga Plana.
* Nakon utvrđivanja Konačnog prijedloga Plana, a prije njegova upućivanja na donošenje Gradskom vijeću Grada Ivanca, nositelj izrade dostavit će sudionicima javne rasprave pisanu obavijest o tome s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi.
* Odluku o donošenju Plana donosi Gradsko vijeće Grada Ivanca.
* UPU groblje Margečan izradit će stručni izrađivač u vidu uvezenog i ovjerenog elaborata sukladno propisima u roku 30 dana od dostave Odluke o donošenju Plana na Gradskom vijeću.
* Ako se iz objektivnih razloga neki od rokova iz ovog članka produlji, osim rokova utvrđenih Zakonom, to se produljenje, uz posebno obrazloženje, ne smatra protivnim ovoj Odluci.

**X. ZABRANA I VRIJEME TRAJANJA ZABRANE IZDAVANJA AKATA KOJIMA SE ODOBRAVAJU ZAHVATI U PROSTORU ODNOSNO GRAĐENJE TIJEKOM IZRADE I DONOŠENJA URBANISTIČKOG PLANA UREĐENJA GROBLJA MARGEČAN**

**Članak 12.**

Do donošenja Urbanističkog plana uređenja groblje Margečan prilikom izdavanja akata kojim se odobravaju zahvati u prostoru, primjenjivat će se odredbe važećeg PPUG Ivanca.

**XI. IZVORI FINANCIRANJA IZRADE URBANISTIČKOG PLANA UREĐENJA GROBLJA MARGEČAN**

**Članak 13.**

Izrada UPU groblje Margečan financirat će se sredstvima proračuna Grada Ivanca, sukladno članku 63. Zakona o prostornom uređenju.

**XII. ZAVRŠNE ODREDBE**

**Članak 14.**

* Nositelj izrade dostavit će po jedan primjerak ove Odluke tijelima i osobama određenim posebnim propisima utvrđenim u članku 10. ove Odluke. Uz dostavu Odluke uputit će se poziv za dostavu zahtjeva (podaci, planske smjernice i propisani dokumenti) za UPU groblje Margečan.
* Rok za dostavu zahtjeva odnosno prijedloga određen je člankom 11. Odluke. Ukoliko tijela i osobe, određeni posebnim propisima ne dostave zahtjeve, odnosno prijedloge u određenom roku, smatrat će se da ih nema. U tom slučaju moraju se u izradi i donošenju Izmjena i dopuna Plana poštovati uvjeti koje za sadržaj prostornog plana određuju odgovarajuće važeći propisi i dokumenti.

**Članak 15.**

Ova Odluka stupa na snagu osmog dana od dana objave u Službenom vjesniku Varaždinske županije.

PREDSJEDNICA GRADSKOG

VIJEĆA MARGEČAN:

Ksenija Sedlar Đunđek, mag. oec.

**Obrazloženje uz Prijedlog Odluke o izradi Urbanističkog plana uređenja groblje Margečan**

Na području Grada Ivanca se nalaze 4 groblja, i to u Ivancu, Margečanu, Radovanu i Prigorcu, od kojih najmanje ukopa ima u Prigorcu.

Prostor rezerviran za groblja određuje se prostornim planovima te su tako za navedena groblja određene površine u Prostornom planu uređenja Ivanca.

Navedenim prostornim planovima definirane su među ostalim i površine rezervirane za groblja, ali za razvoj i proširenje groblja u uvjetima sve manje raspoloživog prostora nije izrađen odgovarajući dokument kojim bi se zacrtali daljnji pravci razvoja i uređenja groblja u Margečanu.

Zakonom o grobljima propisano je da se prostorni plan jedinice lokalne samouprave kojim se utvrđuje izgradnja, odnosno rekonstrukcija groblja mora temeljiti na programu uređenja groblja utvrđenom za vremensko razdoblje od najmanje trideset godina.

Pravilnikom o grobljima propisano je da se izgrad­nja novih i prošire­nje postojećih grob­lja utvrđuje Programom mjera za unapređe­nje sta­nja u prostoru i prostorno planskom dokumentacijom određenom posebnim propisima i to za najma­nje 100 godina kod izgrad­nje novog grob­lja, a najma­nje 30 godina kod prošire­nja postojeće­g grob­lja, sa mogućnošću uređe­nja u etapama, dok se postojeća groblja mogu proširivati, ako je to predviđeno prostorno planskom dokumentacijom i ako su osigurani drugi uvjeti utvrđenim Pravilnikom.

Navedenim Pravilnikom o grobljima iz 2002.-e godine propisano je da se organizacija i uređe­nje prostora novih grob­lja, kao i proširenje postojećih u površini većoj od 20% ukupne površine grob­lja utvrđuje Deta­ljnim planom uređe­nja. Površina groblja u Margečanu prema PPUG-u Ivanca iznosi 4,33 ha, pri čemu je izgrađeno cca 1 hektar, što iznosi 23% ukupne površine groblja, te daljnje širenje više nije moguće bez donošenja odgovarajućeg prostornog plana. Kako Zakonom o prostornom uređenju više nije moguće donositi Detaljne planove uređenja, za daljnje proširenje groblja potrebno je donijeti Urbanistički plan uređenja.

Iz prethodno navedenih propisa kojima je uređena izgradnja, korištenje i upravljanje grobljem, i stvarnog stanja i mogućnosti daljnjih ukopa na groblju u Margečanu, razvidna je potreba donošenja planskog dokumenta kojim bi se odredio smjer razvoja i uređenja groblja za naredno razdoblje, od najmanje 30 godina, kako bi se na vrijeme mogla ishoditi potrebna dokumentacija i izvršio eventualno otkup zemljišta, sukladno potrebama, a ujedno ispunila i zakonska obveza izrade urbanističkog plana uređenja groblja.

Predlaže se Gradskom vijeću Grada Ivanca donošenje Odluke o izradi Urbanističkog plana uređenja groblje Margečan.

**Upravni odjel za urbanizam,**

**komunalne poslove i zaštitu okoliša**